Bok

Hierdie artikel is gemoeid met die bok as lid van die familie Caprinae (Engels goat); vir ander gebruike van die woord sien bok (dubbelsinnig).

'n Bok is enige lid van die spesies van beesagtige diere wat die subfamilie Caprinae vorm, maar sluit ook die enkele spesie in die subfamilie Pantholopinae in. Die skaapgroepe en die boerbok is ook deel van hierdie groep diere. Die familie waaraan hulle almal behoort sluit op ander takke die wildsbokke en beeste in.

Die meeste ontwikkeling van die groep het plaasgevind ten tye van die laaste ystydperke, toe baie van die lede gespesialiseerd begin raak het vir oorlewing in gemarginaliseerde, onherbergsame omstandighede, soos berghange, woestyne en die sub-Arktiese gebied. Daarom vorm die meeste bokke troppe en is hulle stewiggeboude diere.

Daar is 'n groot grootteverskil onder lede van die groep, vanaf net langer as 'n meter in die geval van die volgroeide grysgoral, Nemorhaedus goral, tot omtrent 2,5 m in die geval van 'n muskusos.

Die diere word in twee groot groepe verdeel op grond van hul gewoontes, die hulpbronverdedigers en die weiers. Eersgenoemde is gebiedsgebonde en verdedig hul klein, voedselryke area teen ander diere van dieselfde spesie, en laasgenoemde wei vrylik in groot troppe oor 'n groter, relatief meer onvrugbare gebied.

Kapater 
'n Bokkapater is 'n manlike gekastreerde bok. Die woord "kapater" is afkomstig vanaf die Portugese woord capado wat "ontman" beteken.

Klassifikasie 

FAMILIE BOVIDAE
 Subfamilie Bovinae: die beeste, die buffels en die wildsbokke met spiraalhorings; 24 spesies in nege genera
 Subfamilie Cephalophinae: die duikers; 19 spesies in twee genera
 Subfamilie Hippotraginae: die weiende wildsbokke; 23 spesies in 11 genera
 Subfamilie Antilopinae: die gaselle, die dwergwildsbokke en die saiga; 38 spesies in 14 genera
 Subfamilie Caprinae
 Genus Ammotragus
 Turkse skaap, Ammotragus lervia
 Genus Budorcas
 Takin, Budorcas taxicolor
 Genus Capra
 Wilde bok, Capra aegagrus
 Wes-Kaukasiese tur, Capra caucasia
 Oos-Kaukasiese tur, Capra cylindricornis
 Markhor, Capra falconeri
 Alpynse steenbok, Capra ibex
 Nubiese steenbok, Capra nubiana
 Spaanse steenbok, Capra pyrenaica
 Siberiese steenbok, Capra sibirica
 Waliese steenbok, Capra walie
 Genus Hemitragus
 Nilgiriaanse tahr, Hemitragus hylocrius
 Arabiese tahr, Hemitragus jayakari
 Himalaja-tahr, Hemitragus jemlahicus
 Genus Nemorhaedus
 Rooigoral, Nemorhaedus baileyi
 Sjinese goral, Nemorhaedus caudatus
 Japannese serou, Nemorhaedus crispus
 grysgoral, Nemorhaedus goral
 kontinentale serou, Nemorhaedus sumatraensis
 Taiwan-serou, Nemorhaedus swinhoei
 Genus Oreamnos
 Rotsgebergte-bok, Oreamnos americanus
 Genus Ovibos
 Muskusbees, Ovibos moschatus
 Genus Ovis
 Argalie, Ovis ammon
 Skaap, Ovis aries
 Dikhoringskaap, Ovis canadensis
 Dall se skaap, Ovis dalli
 Moeflon, Ovis musimon
 Sneeuskaap, Ovis nivicola
 Oerial, Ovis orientalis
 Genus Pseudois
 Himalaja-blouskaap, Pseudois nayaur
 dwergblouskaap, Pseudois schaeferi
 Genus Rupicapra
 Pirenese gems, Rupicapra pyrenaica
 gems, Rupicapra rupicapra
 Subfamilie Pantholopinae
 Genus Pantholops
 Tibetaanse wildsbok, Pantholops hodgsoni

Sien ook 
 Suider-Afrikaanse soogdiere en hul ordes
 Lys van Suider-Afrikaanse soogdiername
 Lys van Suider-Afrikaanse soogdiere volgens wetenskaplike name

Eksterne skakels 
 
  Hierdie artikel is vertaal uit die Engelse Wikipedia

Bovidae
Vee